**VAIKŲ PRIEŽIŪROS ORGANIZAVIMAS IKIMOKYKLINĖSE ĮSTAIGOSE**

1. m. gegužės mėn. 12 d. Nr.
2. Vaikai į ikimokyklinio ugdymo įstaiga (toliau – įstaiga) priimami tik įvertinus abiejų vaiko tėvų (įtėvių, globėjų) pateiktą ugdymo įstaigai prašymą, darbdavio pažymą ir deklaraciją.
3. Vaikus į Įstaigą atveda ir pasiima tėvai, įtėviai ar globėjai (toliau – tėvai).
4. Įstaigą gali būti vedami ir priimami tik sveiki vaikai, kuriems nepasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių.
5. Tėvai, atlydintys ir pasiimantys vaikus, privalo:

* dėvėti nosį ir burną dengiančias priemones (veido kaukes, respiratorius ar kitas priemones);
* įėję į Įstaigos tambūrą dezinfekuoti rankas;
* atsakyti į visuomenės sveikatos specialisto klausimus apie vaikų, šeimos narių sveikatos būklę;

1. Tėvai vaikus Įstaigą turi atvesti iki 9.00 val. ir pasiimti iki 17.30 val.
2. Tėvai, kilus įtarimui, kad vaikui pasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių, nedelsiant telefonu informuoja įstaigos visuomenės sveikatos specialistą ir kreipiasi į vaiką gydantį šeimos gydytoją;
3. Kiekvieną dieną vaikus sutinka ir išleidžia visuomenės sveikatos specialistas Įstaigos tambūre;
4. Tėvams į grupes eiti draudžiama.
5. Kiekvieną dieną atvedus vaiką į Įstaigą visuomenės sveikatos specialistas privalo matuoti kūno temperatūrą ir paklausit vaiką atvedusių Tėvų ar vaikas, kiti kartu gyvenantys šeimos nariai neturi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.). Vaiko kūno temperatūros rodmenis ir kitą su sveikata susijusią informaciją, visuomenės sveikatos specialistas pažymi sveikatos būklės vertinimo žurnale.
6. Jeigu su vaiku kartu gyvenantys šeimos nariai turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.), vaikas į Įstaigą nepriimamas.
7. Visuomenės sveikatos specialistas vaiko kūno temperatūrą matuoja ir jį išleidžiant į namus, pažymi sveikatos būklės vertinimo žurnale.
8. Visą darbo dieną visuomenės sveikatos specialistas budi savo kabinete. Vaikui sunegalavus, grupės auklėtojas atveda vaiką į visuomenės sveikatos specialisto kabinetą, kur pamatuojama temperatūra, įvertinama vaiko sveikatos būklė ir informuojami vaiko tėvai. Kol atvyks tėvai, vaikas pasilieka visuomenės sveikatos specialisto kabinete.
9. Prieš pradedant vaikų priėmimą Įstaiga turi būti pasirengusi įgyvendinti Sveikatos apsaugos ministro – valstybės lygio ekstremaliosios situacijos valstybės operacijų vadovo rekomendacijas:

* šalia įėjimų į įstaigą ir patalpas sudaryti galimybes rankų dezinfekcijai, gerai matomoje vietoje pakabinti rankų dezinfekcijai skirtas priemonės;
* šalia įėjimų į įstaigą ir patalpas pakabinti informaciją apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
* priežiūros paslaugų teikimo vietoje būtų sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo);
* vienam vaikui priežiūros paslaugų teikimo patalpose skirti ne mažesnį kaip 4 kv. m. plotą (neįskaičiuojamos tualetų, prausyklų, virtuvėlių ir kitos pan. erdvės);
* patalpas vėdinti prieš atvykstant vaikams ir ne rečiau kaip 2 kartus per dieną, patalpų temperatūra negali būti žemesnė nei 12oC;
* patalpų aplinką valyti atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu

1. Ikimokyklinių įstaigų darbuotojai privalo:

* pateikti deklaraciją;
* kiekvieną dieną pasimatuoti kūno temperatūrą iškart atvykus į darbą, ją registruotis darbuotojų sveikatos būklės žurnale;
* vykdantys vaikų priėmimą į įstaigą dėvėti nosį ir burną dengiančias apsaugos priemones;
* vaikų priežiūrą vykdyti ne didesnėms kaip 10 asmenų grupėms;
* maksimaliai laikytis grupių izoliacijos principo: darbuotojai turi dirbti tik vienoje grupėje, o vaikai nuolatos turi lankyti tą pačią grupę;
* grupės veiklą vykdyti taip, kad būtų išvengta skirtingas grupes lankančių vaikų kontakto tiek patalpose, tiek lauke;
* Pasinaudojus lauko įranga ją dezinfekuoti per dieną 1 kartą;
* neorganizuoti bendrų veiklų kelioms vaikų grupėms;
* pasireiškus viršutinių kvėpavimo takų ligų, ūmių žarnyno infekcijų ir kt. susirgimų požymiams (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant nusišalinti nuo darbo.